Leer die Bybel lekker en speel-speel ken saam met die gesin! Jy is nie te oud of te jonk om te leer nie! Kinderkerke kan ook heerlik met hierdie materiaal speel! Opgestel deur Rene' van Zyl (Kinderwerker vir 20+ jaar)
66 Bybelboekprente (CD)
90 KINDERKERK LESSE IN SPELETJIES (CD)
155 JONGSPAN STORIES OP CD
My Jesus A,B,C (Inkleurstel)
Wee Monk's Tale (Novel)
ESMé WALKER: KUNSTENAAR
Wie is René van Zyl?
LEKKER 'LINKS' (SKAKELS!)
66 BIBLE BOOKS IN PICTURES
WHO IS RENE' VAN ZYL?
2018 JAAR VAN GROOT PRET!
Ek gaan hierdie jaar met soveel opgewondenheid binne. Daar is sowat 700 plus kerke in die land wat al die 90 Kinderkerklesse CD wat ek vir kinderkerke ontwerp het, bestel het. Dis 'n 3-jaar plan om deur die Bybel te 'speel' met speletjies en aktiwiteite wat gebasseer is op geheueprente van die 66 Bybelboeke CD. Ek het selfs mense (ouers/kerke/tuisskolers) wat die lesse bestel het vanuit Rome, Sydney, Vancouver, Namibie en Botswana!!
Daar is 30 lesse per jaar (Jaar 1 is OT, Jaar 2 is Ot en Jaar 3 is Nuwe Testament). Met die tydlyn en werkskaarte wat jy vir jou klaskamer kan druk, kan jy die kinders sommer speel-speel die storie van God met die mens in die Bybel leer. Die kleurprente maak dat kinders (en onderwysers!) die Bybelboeke herken en weet wat binne in elk aangaan. Dit werk die beste vir gr 3-7. (Vir kleiner grade werk die 155 Ou Tstament Bybelstories en aktiwiteite met prente beter - kyk gerus hierbo by die skakel vir voorbeelde.)
Ek hoop dat almal groot plesier gaan put uit die deurwerk van die Bybelboeke. Ons het ook by Kuierkerk weer begin om deur die 3-jaarplan te werk. My eie blog, as jy meer van my af wil weet is: www.renevanzyl.blogspot.com - ek skryf ook weeklikse blogs op finesse se voelgoedblog blad as MEVROU DOEMINIE.
Ek hoop dit is 'n seen vir al die kerke wat dit bestel het. Mag ons kinders weer van voor af leer wat gaan in die Bybelboeke aan en hoe groot is ons God wat ons dien. En mag die kategese onderwysers ook weer 'n passie ontwikkel vir die lesse - en self baie leer uit die aanbiedings!
Ek dank die Here dat ek kon deurdruk en die lesse voltooi - vir ons regterbrein ouens is dit altyd moeilik om iets te voltooi - maar met die Here se genade bly ons gefokus!
Beide hierdie kleuterkerk Data CDs vir kleuters, voorskool en gr. 1-2, kan jy koop vir
R250 - plus posgeld deur Postnet - R100 en meer betroubaar as Poskantoor.
Dus alles saam R350 OF -
OF - DOWNLOAD ALLES DEUR DROPBOX OP DIE WEB EN BETAAL GEEN POSGELD!! Ek stuur net vir jou die link!
Soek jy na lekker KLEUTER, VOORSKOOL TOT GR. 2 materiaal?
Beide Data CD's gaan jou kinders (tuis, skool of kinderkerk) ure lank besig hou.
CD 1: 155 Ou Testament Stories
vertel deur Goggas en Gediertes
Begin by Genesis en eindig by Maleagi. Daar is unieke stories en kleurprente van al die gediertes asook 'n lang lys interaktiewe aktiwiteite.
CD 2: MY JESUS ABC
Swart & wit inkleurprente uit die Bybel van al die alfabetletters met Afrikaanse en Engelse byskrifte.
KONTAK: Rene' van Zyl by: rene@kuierkerk.co.za of 0823964100
Kyk vir voorbeelde op die webtuiste: www.bybelboekwurm.blogspot.com
Bankbesonderhede: R. Van Zyl. ABSA Hartbeespoort Rek.nr. 640178337
Kyk gerus na die MENU met ander bladsye hierbo heelbo aan die blad om te sien wat jy nog kan gebruik vir jou kinderkerk.
HIERONDER IS VOORBEELDE VAN LEKKER KINDERKERK OF HUISGODSDIENS IDEES.
CROSSROAD BOARD GAME - lekker vir die gesin om saam met Jesus te reis en met stomstreke, woordraaisels en prenteraaisels te leer oor sy woorde en dade. (Slegs in Engels beskikbaar maar Afrikaanse boekies en kaartjies kan jy aflaai vanaf dropbox)
Posted by René van Zyl at 3:14 AM No comments:
NUUT! GEHEUESKETSE VAN ELKE BYBELBOEK!
PREDIKANTSVROU ONTWERP BYBELBOEKE IN SKETSE!
Om kinders op 'n lekker manier al 66 boeke van die Bybel te leer, is die droom van René van Zyl, predikantsvrou, kinderwerker en skrywer van Hartbeespoort. Hierdie droom is gebore uit haar vroeëre beroep as joernalis, sê sy, toe haar leuse was: om in te lig, op te voed en te vermaak! Dit het sy toegepas op die Bybel en die vrug van haar werk is 'n laserskyf met al 66 boeke van die Bybel in geheue-prente saamgevat. Hieraan werk sy al die afgelope vyf jaar.
Dié bonte mengelmoes van prente in kleur, asook in swart en wit, is die produk van jare se navorsing, versameling van inligting en van sketse 'optower' waarin die essensie van elke Bybelboek saamgevat is. Nou kan 'n mens met een oogopslag 'n geheelprent kry van elke Bybelboek. Dit is so kreatief gedoen dat groot en klein nou hul Bybel op die punte van hul vingers kan opsom, omdat die brein 'n prent het om mee te werk. Die pragtige en humoristiese illustrasies is gedoen deur René se kunstige suster, Esmé Walker, wat self spog met 'n ATKV Veertjie toekenning vir 'n vroeëre kinderboek se illustrasies.
Die laserskyf waarin al die Bybelboekprente saamgevat is, bevat ook die leidrade wat nodig is om elke skets te verstaan en René het 'n eenvoudige geïllustreerde Bybelse tydlyn aangeheg. Ja, onthou die leuse: inlig, opvoed en vermaak! Sy sê sy leer die kinders by die Kuierkerk waar haar man, Anton,die predikant is, ook hierdie Bybelboeke. Hiermee saam gebruik sy interaktiewe lesse wat sy weekliks skryf en wat pas by die Bybelboekprente. Daar lê vir haar min waarde in om die kinders, soos oor al die jare, slegs die Bybelkarakters met 'n morele les te leer. Die kind moet van kleins af die Bybel in sy volheid leer ken, met die tydlyn en die betekenis van elke boek vir ons in vandag se tyd, sê sy passievol. Haar man gebruik hierdie sketse ook met groot sukses by sy weeklikse Bybelskool om vir volwassenes die Bybel makliker verstaanbaar te maak. Die grootmense geniet die prente net soveel soos die kinders en almal is dit eens dat hul nou maklik die Bybelboeke kan onthou.
René het oor baie jare as kinderwerker en poppemeester begin agterkom hoe sleg kinders (en hul ouers) die Bybel ken. Sy wou hierdie tendens verander. Hoeveel mense weet selfs dat daar 66 boeke in die Bybel is? Die sketse is veral waardevol vir regterbrein mense (groot en klein) wat in prentjies dink. René sê dat sy met hierdie projek self buitengewone kennis opgedoen het en dat sy nou vir die eerste keer in haar lewe werklik voel sy begin die Bybel verstaan. Sy geniet dit as mense vertel hoe hul nou toegerus is om die Bybelboeke te onthou omdat hulle 'n geheue-skets het van elke boek en 'n eenvoudige tydlyn wat die Bybelse tyd verduidelik.
René is ook die skrywer van die 2010 Christelike jeugboek, Wee Monk's Tale, the Secret of Immortality en 'n Christen interaktiewe bordspel, Kruispad, wat sy self laat druk en uitgee het. Totdat sy 'n uitgewer vir die Bybelboek laserskyf kry, bemark sy dit self om haar kostes te dek. Navrae oor die produk kan gerig word aan: rene@kuierkerk.co.za of 082 3964 100.
(Beriggie in ons plaaslike koerant, die Kormorant, op Hartbeespoort - oor my nuutste projek waarmee ek al 'n paar jaar besig is en uiteindelik voltooi het! Hie-ha! Prys die Here!)
Posted by René van Zyl at 9:40 AM No comments:
POSGELD OF GRATIS? Jy kan deesdae vanaf Dropbox op die web al die inligting aflaai wat jy benodig - sonder om posgeld te betaal. Ek stuur net vir jou die link wat jy intik en jy laai alles af op jou eie rekenaar. As jy verkies om eerder 'n CD in die hand te hou, is Postnet seker die beste opsie - vanaf my Postnet tot by jou naaste Postnet. Om die naaste Postnet van jou af op te spoor - gaan gerus na hierdie link: http://postnet.co.za/index.php/postnet-store-locator Die posgeld is dan R100 op die hele pakkie - tot en met 5 kg. Hul kontak jou sodra die pakkie by hulle arriveer gewoonlik 1-3 dae.
66 BIBLE BOOKS IN PICTURES on CD. (Ook in Afrikaans beskikbaar)
Opgestel deur René van Zyl en geïllustreer deur Esmé Walker. Hierdie CD bevat 66 geheueprente van al die Bybelboeke in kleur en s&w asook 'n kort beskrywing en leidrade sodat jy en jou gesin maklik die Bybelboeke kan onthou! Asook 'n gratis maklike Bybelse tydlyn. (Kopiereg: René van Zyl).Die koste is R150 plus R100 posgeld deur Postnet. Jy kan posgeld spaar deur die hele CD af te laai vanaf Dropbox op die web. Bestellings kan gedoen word by: rene@kuierkerk.co.za of sms 082 396 4100.
Kontak my gerus met enige navrae: rene@kuierkerk.co.za of by selfoonnr. 0823964100
Indien geen van bg metodes werk nie - gebruik die eposadres: writemyassoff@gmail.com
Die Bybel Boekwurm!
Hierdie wurm en sy vriende wriemel deur die Bybel en leer kinders alles wat nodig is om hul Bybel te ken!